Te bujdosó székely

Te bujdosó székely, tekints fel az égre.
Nézd meg, mi sötétlik tőletek keletre,
Vizsgáld meg a felhőt, honnan keletkezik,
Erdélyország felé mikor közeledik.

Erdély meg van verve, meg van ostromolva.
Homlokán tündököl töviskoszorúja.
Idegen csúfolja székelyek hazáját,
Bocskorral tapossa ősapáink sírját.

Ősapáink sírja hogyha megnyíllana,
Árpád szent sírjából e szózat hallana
Hol vagytok székelye,k Erdélyt bíztam rátok!
Elmenekültetek veszve van hazátok.

Ősi földjét dobták pergődob szavára.
Egy pár koldus fillér mindössze az ára.
Sírni, ha merészel, csúnya korbács sújtja,
Érdes a székelynek Erdélyben a sorsa.

Álmodó magyarok, ti csak álmodjatok.
Szép Erdélyországra rá szakadt az átok.
Zúg rátok az Isten haragos verése,
Imádkozó szavát nem halljátok mégse.

Álmodó magyarok, ti csak álmodjatok.
Mert ilyen nagy átok nem szakadt még rátok.
Bennetek az érzés, ha valaha felébred
A székelyt temetni gyertek el, testvérek.

\*\*\*

Hargitai fecskemadár

Hargitai fecskemadár hosszú útra készül.

Nem hagyja el piciny fészkét könnyhullatás nélkül.

Én is, én is úgy elmennék messzi tájra,

Ha szívem a Hargitáért oly nagyon ne fájna.

Nem sírok én, édesanyám, csak a szemem könnyes.

Szomorú a székely sorsa messze idegenbe.

Varjúsereg lepte be az egész tájat,

Odahaza gyász borít be minden székely házat.

\*\*\*

Átkeltem a Királyhágón

Átkeltem a Királyhágón,

Elveszett a huszárcsákóm,

Én Istenem, fogadom, hogy megkeresem,

Megtalálom, megkeresem,

Az én kedves huszárcsákóm.

\*\*\*

Maros vize folyik csendesen

Maros vize folyik csendesen,

Borulj a vállamra, kedvesem,

Nem borulok, van már nékem igaz szeretőm,

Szüret után lesz az esküvőm.

\*\*\*

Maros menti fenyves erdők aljába

Maros menti fenyves erdők aljába

Oda van a kicsi tanyám csinálva.

Jöjj el hozzám, édes rózsám,

Nézd meg az én kicsi tanyám,

A Maros menti fenyves erdők aljába.

Százados úr búcsúzik a hadjától,

Előveszi harci sípját, s belefúj.

Oly szépen szól harci sípja,

A századját harcra hívja,

A Maros menti fenyves erdők aljába.

Öreg baka búcsúzik a hadjától.

Fölveszi a szerelvényét, s elindul.

Isten veled, öreg bajtárs,

Látjuk-e még viszont egymást,

A Maros menti fenyves erdők aljába?

\*\*\*

Erdélyországban van az én hazám

Erdélyországban van az én hazám,

Ott nevelt engem az édesanyám.

Idegen nekünk, akárhol vagyunk,

Erdélyországért élünk és halunk.

Szegény székely nép, akár merre lép,

akár merre jár, az itala könny, a kenyere sár.

\*\*\*

Ott, ahol zúg az a négy folyó

Lenn a rónák nyártüzében ring a délibáb.

Tüzek gyúlnak, vakít a fény, lángol a világ.

Dombok ormain érik már a bor.

Valamennyi vén akácfa menyasszonycsokor.

Zöld arany a pázsit selyme, kék ezüst a tó.

Messzi bércen halkan felsír a tárogató.

Ott, ahol zúg az a négy folyó,

Ott, ahol szenvedni jó,

Ott, ahol kiömlött annyi drága vér,

Ezredévről mond mesét a szél,

Búg a kürt az ősi várfokán,

Honvéd áll a Hargitán.

S Erdély szent bércére zúgva száll,

Visszaszáll a magyar turulmadár!

Magyarföldről Székelyföldre szállnak fellegek.

Kigyúlnak a magyar tüzek, lobogó szemek.

Még az égen is hadak útja jár, s a legendák hős vezére paripára száll.

Szebb lesz a nyár, szebb az ősz is, szebben hull a hó.

Kolozsváron piros, fehér, zöld a lobogó.

Ott, ahol zúg az a négy folyó,

Ott, ahol szenvedni jó,

Ott, ahol kiömlött annyi drága vér,

Ezredévről mond mesét a szél,

Búg a kürt az ősi várfokán,

Honvéd áll a Hargitán.

S Erdély szent bércére zúgva száll,

Visszaszáll a magyar turulmadár!

\*\*\*